Hajnali dal
Hajnali hintók, hajnali nők...
bor, virág, mámor szép lányai...
Ablakom alatt suhannak el
pezsgős lakomák foszlányai.

Virrasztó szemem fáradt, vörös,
kezemben renyhén ül a tollam...
Ó be hamar elszáll idő... élet...
Kosár virág, mely vízbe csobban...

Két kicsiny ágyban két kis fiam,
álmukat lesem lábujjhegyen...
Hintó, virág, nő, prém, pompa, pénz
és az áldásom övék legyen!
Versek